
ΕΙΜΑΣΤΕ ΟΛΟΙ ΕΛΛΗΝΕΣ

30 Σκιτσογράφοι - Γελοιογράφοι από όλο τον κόσμο

παρουσιάζουν έργα τους υπό το γενικό τίτλο
«ΑΛΛΗΛΕΓΓΥΗ : Αξία δημοκρατίας και πολιτισμού»

Πέμπτη 15 έως Κυριακή 18 Μαρτίου 2012
Εγκαίνια: Πέμπτη 15 Μαρτίου 2012, στις 19:00
Η EduCartoon-η γελοιογραφία στην εκπαίδευση- και ο σκιτσογράφος  Μιχάλης Κουντούρης, με την υποστήριξη του Ιδρύματος Μιχάλης Κακογιάννης, παρουσιάζουν από τις 15 έως τις 18 Μαρτίου 2012 έργα σκιτσογράφων από όλο τον κόσμο που ανταποκρίθηκαν στο κάλεσμα με τίτλο  «ΑΛΛΗΛΕΓΓΥΗ : Αξία δημοκρατίας και πολιτισμού» στο πλαίσιο του παγκόσμιου κινήματος ΕΙΜΑΣΤΕ ΟΛΟΙ ΕΛΛΗΝΕΣ.  

Τα εγκαίνια θα πραγματοποιηθούν την Πέμπτη 15 Μαρτίου στις 19:00.

Το κίνημα ΕΙΜΑΣΤΕ ΟΛΟΙ ΕΛΛΗΝΕΣ, που ξεκίνησε μέσω του διαδικτύου (blogs και ιστοσελίδες κοινωνικής δικτύωσης), καθώς και η γελοιογραφία του πολυβραβευμένου Έλληνα σκιτσογράφου Μ. Κουντούρη, η οποία δημοσιεύτηκε στο διαδίκτυο και είχε εντυπωσιακό αριθμό σχολίων και αναδημοσιεύσεων διεθνώς, αυτή την περίοδο, αποτέλεσαν την αφορμή για την πρόσκληση 30 σκιτσογράφων από όλο τον κόσμο που με το πενάκι τους περνούν το δικό τους μήνυμα αλληλεγγύης υπέρ του ελληνικού λαού, της δημοκρατίας και του πολιτισμού. 

Συμμετέχουν σκιτσογράφοι από την Γαλλία, Ιταλία, Αγγλία, Ολλανδία, Ιρλανδία, Πορτογαλία, Λουξεμβούργο, Αυστρία, Φινλανδία, Ρουμανία, Βουλγαρία, Κούβα, Βραζιλία, Μεξικό, Αργεντινή, Η.Π.Α. και άλλες χώρες.

Μετά την παρουσίασή της, για 4 μόνο ημέρες στο ΙΜΚ  η έκθεση θα ταξιδεύσει σε όλη την Ελλάδα και σε Δήμους που έχουν ήδη εκδηλώσει το ενδιαφέρον τους να τη φιλοξενήσουν. 

Για περισσότερες πληροφορίες : Υπεύθυνη επικοινωνίας educartoon: Στέλλα Μάνεση, τηλ.: 6944 151669, info@educartoon.gr.
30 Σκιτσογράφοι από όλο τον κόσμο

ΕΙΜΑΣΤΕ ΟΛΟΙ ΕΛΛΗΝΕΣ

«ΑΛΛΗΛΕΓΓΥΗ: Αξία δημοκρατίας και πολιτισμού»
15 - 18 Μαρτίου 2012
Εγκαίνια: Πέμπτη 15 Μαρτίου 2012, στις 19:00

Εκθεσιακός  χώρος  1ου ορόφου 

Διάρκεια Έκθεσης: 15 έως 18 Μαρτίου 2012
Ώρες λειτουργίας: Δευτ - Κυρ 18:00 - 22:00

Είσοδος Ελεύθερη

****

Πληροφορίες για τα συνημμένα σκίτσα:

 
Petar Pismestrovic, ΑΥΣΤΡΙΑ.  Εργάζεται για την αυστριακή Kleine Zeitung και έχει 


δημοσιεύσει σε εφημερίδες και περιοδικά όλου του κόσμου. 
Tom Janssen, ΟΛΛΑΝΔΙΑ. Δημοσιεύει στην Trouw 
Lido Contemori,  ΙΤΑΛΙΑ.  Έχει συνεργαστεί με εφημερίδες και περιοδικά (La 


Repubblica, Corriere della Sera, La Gazetta dello Sport, Linus, κ.α.)

Martyn Turner,   ΙΡΛΑΝΔΙΑ.  Δημοσιεύει στους Irish Times
Silvano Mello, ΒΡΑΖΙΛΙΑ

Μιχάλης Κουντούρης, Ελλάδα
Γεννήθηκε και μεγάλωσε στη Ρόδο. Είναι πολιτικός γελοιογράφος από το 1985 έχοντας συνεργαστεί με τις εφημερίδες ΒΡΑΔΥΝΗ, ΒΗΜΑ, ΑΠΟΓΕΥΜΑΤΙΝΗ και ΕΛΕΥΘΕΡΟ ΤΥΠΟ.

Από το 2005 συνεργάζεται με το Courrier International και από το 2006 με το Cagle Cartoons Inc. Σκίτσα του έχουν δημοσιευτεί, μεταξύ άλλων, στις εφημερίδες GUARDIAN και LE MONDE. Έχει συνεργαστεί με το Παιδαγωγικό Ινστιτούτο για την εικονογράφηση βιβλίου για την πρωτοβάθμια εκπαίδευση. Έχει συμμετάσχει σε πολλές εκθέσεις στην Ελλάδα και το εξωτερικό και έχει λάβει πολλές και σημαντικές διακρίσεις σε διεθνείς διαγωνισμούς όπως το Πρώτο Βραβείο Ranan Lurie UN Political Cartoon Award 2008.

Είναι τακτικό μέλος της Ένωσης Συντακτών από το 1993. Είναι επίσης ιδρυτικό μέλος της Λέσχης Ελλήνων Γελοιογράφων.
Το σκίτσο V for Vendetta δημοσιεύτηκε στο διαδίκτυο

Ίδρυμα Μιχάλης Κακογιάννης

Πειραιώς 206, Ταύρος, Αθήνα 117 78,  τηλ. 210 3418 550,  φαξ.  210 3418 570

Ηλεκτρονικό ταχυδρομείο : info@mcf.gr Ιστοσελίδα:  www.mcf.gr 

Υποστηρικτές Ιδρύματος Μ. Κακογιάννης
Konstantinos

Playground Productions

Χορηγοί  Επικοινωνίας Ιδρύματος Μ. Κακογιάννης
ΤΑ ΝΕΑ 
    METROPOLIS
    Το Ποντίκι

Αθήνα 9,84          BHMA FM 99.5            Ως 3

e-go.gr

    ελculture.gr                  clickatlife.gr        

culturenow.gr    mediasoup.gr               monopoli.gr       in2life.gr
camerastyloonline.wordpress.com
Γραφείο Τύπου ΙΜΚ:  Χαρά Πετρούνια 

 210 52 44 648, 6972 710 991, e-mail: x-petrouyia@ath.forthnet.gr

